Arild

Arild er en variant av Harald som kommer fra det norrøne mannsnavnet Haraldr. Dette navnet er konstruert av ordene har («hær») og vald («leder»). Arild kan også komme av Arnold som kommer fra gammelhøytyske navnet Arnoald, fra ordene arn («ørn») og vald («leder»).

Aril og Arill er mindre vanlige varianter av navnet. Arild er også brukt som etternavn, men svært sjeldent.

Utbredelse
Tabellen nedenfor gir en detaljert oversikt over populariteten til fornavnet Arild i noen av de landene hvor statistikk er tilgjengelig.

Arild hadde en popularitetstopp som navn på nyfødte i Norge på 1950-tallet.

Kjente personer med navnet
Personene er ordnet kronologisk etter fødselsår.
 Arild Huitfeldt (1546–1609), norskfødt dansk historiker og statsmann
 Arild Feldborg (1912–1987), radiomann og forfatter.
 Arild Haaland (1919–2012), forfatter, universitetslektor og samfunnsdebattant
 Arild Rypdal (1934–2015), spenningsforfatter og flyger
 Arild Nyquist (1937–2004), forfatter
 Aril Edvardsen (1938–2008), verdensevangelist
 Jahn-Arill Skogholt (1943–), forfatter
 Arild Andersen (1945–), norsk jazzmusiker, bassist, komponist og arrangør 
 Arild Underdal (1946–), statsviter og rektor ved Universitetet i Oslo 2002–2005
 Kjell Arild Pollestad (1949–), dominikaner og forfatter
 Arill Riise (1958–), journalist
 Knut Arild Hareide (1972–), politiker og siviløkonom
 Aril Brikha (1976–), svensk musikkprodusent

Annet
Uttrykket fra arilds tid betyr «urgammel tid». Ordet Arild stammer her fra ordet urold som er satt sammen av de norrøne ár som betyr «årle» eller «tidlig», og old, «tid».

Referanser

Eksterne lenker 
 

Mannsnavn
Etternavn